SET ปิดลบ 7 จุด หลุดแนวรับ 1,200! ตามตปท. วิตก”โควิด” จับตาเลือกตั้งปธน.สหรัฐฯสัปดาห์หน้า
SET ปิดลบ 7 จุด หลุดแนวรับ 1,200! ตามตปท. วิตก"โควิด" จับตาเลือกตั้งปธน.สหรัฐฯสัปดาห์หน้า โดยดัชนีปิดตลาดวันนี้ ที่ระดับ 1,194.95 จุด ลดลง 6.69 จุด หรือ 0.56% มูลค่าการซื้อขาย 5.27 หมื่นล้านบาท
30 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,194.95 จุด ลดลง 6.69 จุด หรือ 0.56% มูลค่าการซื้อขาย 5.27 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.20 น. (ตามเวลาประเทศไทย) อยู่ที่ระดับ 26,316 จุด ลบ 243 จุด หรือ 0.92%
10 หุ้นกดดัชนีวันนี้

ด้าน นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส เปิดเผยว่า ตลาดหุ้นไทยวันนี้ปรับตัวลง รับ Sentiment มาจากต่างประเทศ โดยดาวโจนส์ฟิวเจอร์สในช่วงบ่ายนี้ร่วงไปกว่า 500 จุดในระหว่างเทรด เช่นเดียวกับตลาดในยุโรปที่เทรดบ่ายนี้ก็ยังเคลื่อนไหวในแดนลบราว 0.2-0.4% จากความกังวลการแพร่ระบาดไวรัสโควิด-19 หวั่นจะกระทบเศรษฐกิจ ทำให้เกิดแรงขายในต่างประเทศ ซึ่งส่ง Sentiment มาถึงตลาดบ้านเราด้วย
นอกจากนี้ ปัจจัยการเมือง และสถานการณ์การแพร่ระบาดไวรัสโควิด-19 ในบ้านเราก็ยังเป็นตัวแปรที่สำคัญ ซึ่งตอนนี้ก็ยังไม่เห็นแรงขับเคลื่อนที่จะทำให้ตลาดฯปรับขึ้นไปได้ คงเห็นแต่แรงขายลดความเสี่ยง จนดัชนีฯหลุดแนว 1,200 จุดก็ทำให้ Sentiment เกิดแรงขายต่อไปอีก
สำหรับแนวโน้มการลงทุนในสัปดาห์หน้า นายเทิดศักดิ์ กล่าวว่า ตลาดฯยังมีโอกาสผันผวน โดยมีแนวรับ 1,180-1,155 จุด ส่วนแนวต้าน 1,200-1,212 จุด พร้อมให้ติดตามผลการเลือกตั้งประธานาธิบดีสหรัฐในสัปดาห์หน้า และติดตามการเมืองในประเทศ, สถานการณ์การแพร่ระบาดไวรัสโควิด-19 รวมถึงการทยอยประกาศผลประกอบการของบริษัทจดทะเบียนงวดไตรมาส 3/63 ต่อไป
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCGP   มูลค่าการซื้อขาย    3,396.80 ล้านบาท  ปิดที่  35.25 บาท  เพิ่มขึ้น 0.75 บาท
AOT    มูลค่าการซื้อขาย    2,126.76 ล้านบาท  ปิดที่  51.75 บาท  เพิ่มขึ้น 0.50 บาท
STA    มูลค่าการซื้อขาย    1,873.79 ล้านบาท  ปิดที่  35.75 บาท  เพิ่มขึ้น 0.75 บาท
PTT    มูลค่าการซื้อขาย    1,749.56 ล้านบาท  ปิดที่  31.00 บาท  ราคาไม่เปลี่ยนแปลง
CPALL  มูลค่าการซื้อขาย    1,643.91 ล้านบาท  ปิดที่  53.75 บาท  ลดลง  0.50 บาท
 
ตลาดหุ้นเอเชีย
